חדשות 2: מודעת דרושים בצרפת :"דרוש עובד, עדיף לא יהודי"
20/03/2013 11:02 | מודעת דרושים בצרפת :"דרוש עובד, עדיף לא יהודי"
על רקע הזינוק באנטישמיות בצרפת, וגל הטרור שלא פסח על יהודי המדינה - מודעת דרושים שהתפרסמה לאחרונה מעוררת סערה חדשה: אתר צרפתי פרסם אמש (שני) משרה עם דרישות תפקיד מעוררות מחלוקת שגורמות לזעם רב בקרב הקהילה היהודית.
מוקדם יותר היום, שלושה חיילים שביצעו סיורי אבטחה סמוך לבית כנסת במרכז יהודי בעיר ניס שבדרום צרפת נדקרו, ושניים מהם נפצעו באורח קל. הדוקר נעצר.ראש העיר ניס, כריסטיאן אסטרוסי, מסר כי האיש נשא עליו תעודת זהות ובה נכתב כי שמו הוא מוסה קוליבלי. שם המשפחה זהה לזה של המחבל שביצע את הפיגוע ב"היפר כשר" בחודש שעבר, אמדי קוליבלי.גורם משטרתי אמר כי להב הסכין שבה השתמש הדוקר הייתה באורך של כ-20 סנטימטרים. בעקבות האירוע, החל מצוד אחר האיש שבסופו הוא נלכד בידי שני שוטרים ואדם נוסף שהיה בזירה בעת האירוע. ברשותו של הדוקר נמצאה סכין נוספת. המשטרה בעיר בודקת כעת מה היו מניעיו של האיש.מאז מתקפות הטרור בחודש שעבר בצרפת, בהן נהרגו 17 בני אדם במערכת המגזין "צ'ארלי הבדו" ו"היפר כשר", המדינה נמצאת בכוננות גבוהה, וכוחות צבא ומשטרה מסיירים במרכזי הערים ובאזורים יהודיים.